Harri Englund

Harri Englund (s. 1. marraskuuta 1966 Helsinki) on suomalainen sosiaaliantropologian professori Cambridgen yliopistossa ja British Academyn jäsen. Hän valmistui ylioppilaaksi Etu-Töölön lukiosta sekä filosofian kandidaatiksi Helsingin yliopistosta pääaineenaan kulttuuriantropologia. Tehtyään kenttätyötä Malawissa ja Mosambikissa Englund valmistui PhD:ksi Manchesterin yliopistosta vuonna 1995 sosiaaliantropologian alalta. Työskenneltyään tutkijana Isossa-Britanniassa, Malawissa, Ruotsissa ja Suomessa hän siirtyi Cambridgen yliopiston virkaan vuonna 2004. Samana vuonna hänestä tuli Churchill Collegen jäsen. Professoriksi hänet nimitettiin 2014 ja hänet valittiin British Academyn jäseneksi 2019.

Malawin ja Mosambikin lisäksi Englund on tehnyt kenttätyötä myös Sambiassa ja Suomessa. Hänen tutkimuksensa ovat käsitelleet mm. pakolaisuuteen, ihmisoikeuksiin, moraaliin, radioon, sananvapauteen ja afrikkalaisiin kieliin liittyviä aiheita. Englund on painottanut antropologian merkitystä liberalismin ymmärtämisessä. Vuonna 2006 Royal Anthropological Institute myönsi Amaury Talbot -palkinnon hänen kirjalleen Prisoners of Freedom: Human Rights and the African Poor. Hänen tuorein tutkimuksensa käsittelee rasismia ja humanitarismia 1800-luvun Afrikassa.

Harri Englund tunnetaan myös Suomen ensimmäisen noisea edustavan levyn tehneen The Silver -yhtyeen perustajana. Haastatteluissa Englund on kertonut yhtyeen olleen yksi vaikute hänen antropologiksi ryhtymiselleen.

Tuotantoa 
 Visions for Racial Equality: David Clement Scott and the Struggle for Justice in Nineteenth-Century Malawi.
 Gogo Breeze: Zambia's Radio Elder and the Voices of Free Speech.
 Human Rights and African Airwaves: Mediating Equality on the Chichewa Radio.
 Christianity and Public Culture in Africa.
 Prisoners of Freedom: Human Rights and the African Poor.
 From War to Peace on the Mozambique-Malawi Borderland.

Lähteet

Elävät henkilöt
Suomalaiset professorit
Suomalaiset antropologit
Suomalaiset muusikot
Vuonna 1966 syntyneet